Vladimír Tvaroška
štátny tajomník
Ministerstvo financií Slovenskej republiky
Bratislava 21. 04. 2005
Číslo :MF/013276/2005-411
Vážená pani štátna tajomníčka ,
v nadväznosti na Váš list č. 942/2005-500 z 20. apríla 2005, ktorým ste požiadali o stanovisko k
„Návrhu na zmenu bodu B. 2 uznesenia vlády SR č. 552 zo 16. júna 2004" Vám oznamujem, že vzhľadom na
časový sklz v realizácii Projektu výstavby závodu na výrobu automobilov spoločnosťou KIA a závodu na výrobu
automobilových súčiastok Hyundai Mobis, súhlasím so zmenou termínu návratnosti poskytnutej finančnej
výpomoci v zmysle návrhu.
Znenie bodu B.2 návrhu uznesenia vlády SR odporúčam spresniť a nahradiť znením
„uzatvorením dodatku k Zmluve o poskytnutí návratnej finančnej výpomoci mestu Žilina v súvislosti s Projektom
výstavby závodu na výrobu automobilov KIA a automobilových súčiastok Hyundai Mobis zabezpečiť návratnosť
poskytnutých prostriedkov do 31. marca 2006".
V nadväznosti na uvedené Vás, za účelom urýchlenia vybavenia po schválení materiálu vo vláde SR,
prosím o prípravu predmetného Dodatku a jeho predloženie na Ministerstvo financií SR.
V predloženom materiáli sa ďalej konštatuje, že zmena termínu splátky návratnej finančnej výpomoci je
dôležitá aj pre mesto Žilina, pretože v prípade nevrátenia prostriedkov načas by sa museli na mesto uplatniť
ustanovenia § 19 zákona č. 583/2004 Z. z. o rozpočtových pravidlách územnej samosprávy (ďalej len „zákon").
Pripomínam, že obec je povinná zaviesť ozdravný režim v zmysle citovaného predpisu len za splnenia
podmienky, že celková výška jej záväzkov po lehote splatnosti presiahne 15% skutočných bežných príjmov
obce predchádzajúceho rozpočtového roka, a ak neuhradila niektorý uznaný záväzok do 60 dní odo dňa jeho
splatnosti. Následná možnosť zavedenia nútenej správy je taktiež viazaná na splnenie zákonných podmienok.
Na základe uvedeného a s cieľom vyhnúť sa nesprávnej formulácií, že nesplnením záväzku z návratnej
finančnej výpomoci musí mesto Žilina automaticky uplatniť ustanovenia § 19 zákona žiadam, aby bol predkladaný
materiál doplnený vtom zmysle, že mestu Žilina v prípade nevrátenia prostriedkov načas a pri naplnení
podmienok zákona hrozí zavedenie ozdravného režimu, prípadne možné následné zavedenie nútenej správy
nad mestom podľa § 19 ods. 9 zákona.

Beriem na vedomie, že predkladaný materiál nemá
vplyv a ani vplyv na zamestnanosť a podnikateľské prostredie.
S pozdravom

priamy finančný, ekonomický, environmentálny

Vážená pani
Eva Šimková
štátna tajomníčka
Ministerstvo hospodárstva SR
Bratislava